  Майя Бывальцева Удмуртиын «Карын улонкотырез умоятон» («Формирование комфортной городской среды») программае пыртэм азбаръёс пӧлысь 60 процентлэсь унозэ тупатъяны кутскизы. Со сярысь вераз элькунысь дыкужымъя, жилищно-коммунальной возёсъя но тарифъёсты кун ласянь радъянъя министрлэсь ужзэ быдэсъясь Иван Маринин. Таяз арын лыдметэ 293 азбаръёслэсь интывылъёссэ пыртӥзы. 24 муниципалитетъёсын ужъёс борды кутскизы ни, мукет учыръёсын контрактъёс юнматӥсько. Быдэс элькунъя ужъёсты 1-тӥ коньывуонозь йылпумъяны кулэ. Улонкотырез умоятон понна 2017-тӥ арын вань коньдэтъёсысь 280 миллион манет но кузёослэсь 19 миллион манет висъямын. Кунмуртъёс валче вылысь ӧжытсэ 5 процент висъяны кулэ. Ӵектосэ тужгес мыло-кыдо пыриськисьёс пӧлын Сарапулын улӥсьёс, соос пӧртэм объектъёсъя 11 процентысен 21,6 процентозь коньдон сётӥзы. Та дыре вуоно арын тупатъян ужъёсъя куриськонъёсты куто ни. Марининлэн верамезъя, 201-тӥ арын улосвыл ӧжтысэ 300 азбаръёсты тупатъяны быгатоз. Тодэ вайытом, туэ нырысьсэ азбаръёсты но скверъёсты умоятонъя бадӟым кун программа быдэсъяське. Иворъёсъя «Удмуртия» агентство ӵектосъя валэктонъёсын ивортон дасяз. Тегъёс: Мерлык ИванМаринин Сарапул Удмуртия умоятон  